id id de en zh ta ms ja pt id en zh ta id en ms id en id ms ms id id ms id id de ms id ms ms id ms pl ms id ms en ms ms en zh en en en en en zh en zh zh ta ms ms en id es en en
Masalah muat turun aplikasi PSP versi Android, pengendali diberi surat tunjuk sebab | Buletin Mutiara
GEORGE TOWN – Syarikat pengendali Projek Sistem Tempat Letak Kereta Secara Pintar, Penang Smart Parking (PSP), HieTech Padu Berhad diberikan surat tunjuk sebab berikutan aplikasi versi Android fasa perintis bagi projek berkenaan masih tidak dapat di muat turun oleh pengguna sehingga kini.
Exco Perumahan, Kerajaan Tempatan dan Perancangan Bandar & Desa, Jagdeep Singh Deo berkata, Kerajaan Negeri memandang serius terhadap permasalahan tersebut dan mengarahkan ia diselesaikan dengan kadar segera.
“Kita (Kerajaan Negeri) difahamkan projek perintis ini (PSP) tidak berjalan dengan lancar selepas dirasmikan pada 18 Ogos lalu dan Kerajaan Negeri sememangnya mengambil serius tentang perkara ini.
“Hasrat kita untuk menjadikan (Pulau Pinang) sebuah negeri pintar tidak boleh terjejas dengan kejadian-kejadian seperti ini,” katanya pada sidang media, di sini sebentar tadi.
Hadir sama, Datuk Bandar bagi Majlis Bandaraya Pulau Pinang (MBPP), Dato’ Ar. Yew Tung Seang; Yang di-Pertua Majlis Perbandaran Seberang Perai (MPSP), Dato’ Sr. Rozali Mohamud; Setiausaha Bandaraya MBPP, Dato’ Ir. Addnan Mohd. Razali; Naib Presiden Eksekutif Syarikat Heitech Padu Berhad, Abdul Halim Md. Lassim dan Pengarah Projek Penang Smart Parking, Safarudin Ban.
Dalam pada itu, Abdul Halim ketika mengulas mengenai permasalah yang berlaku berkata bahawa aplikasi PSP versi Android yang sepatutnya boleh dimuat turun melalui Google Play Store pada jam 12.01 malam pada Isnin lalu (19 Ogos) berdepan masalah teknikal.
“Kita berdepan masalah dengan Google Play Store kerana terdapat beberapa polisi dan kriteria yang perlu dipatuhi dan dipenuhi.
“Polisi dan kriteria ini membolehkan pihak syarikat (HieTech Padu Berhad) menggunakan Play Store untuk capaian awam.
“Pada masa ini, pihak syarikat sedang berhubung rapat dengan Google Support Services untuk memenuhi keperluan tersebut yang dijangka mengambil masa selama beberapa hari untuk diselesaikan,” jelasnya.
Justeru, katanya sebagai alternatif, pihaknya akan menggunakan capaian melalui Portal PSP bagi pengguna Andoid untuk memuat turun dan menggunakan aplikasi berkenaan.
Ar. Yew Tung Seang.
“Bagi pihak HeiTech (Padu Berhad) kami akur dengan teguran dan amaran oleh kedua-kedua pihak berkuasa tempatan (MBPP dan MPSP) serta komited untuk terus memperbaiki kekurangan dan beriltizam untuk menyampaikan yang terbaik kepada rakyat di negeri ini.
“Kami juga memohon maaf atas segala permasalahan yang dihadapi rakyat berhubung isu ini,” ujarnya lagi.
Kesal terhadap perkara itu, Tung Seang menjelaskan bahawa pihak MBPP telah mengeluarkan surat amaran dan tunjuk sebab kepada pihak syarikat berkaitan.
“Walaupun kami telah berikan surat amaran dan tunjuk sebab tetapi kami berharap agar pihak syarikat dapat menyediakan pelan mitigasi bagi mengatasi masalah ini.
“Kita amat dukacita dan tidak teragak-agak untuk mengambil tindakan sewajarnya jika masalah sama berulang pada masa akan datang,” tegasnya lagi.
Dalam pada itu, Rozali juga berkata pihak MPSP akan mengeluarkan surut tunjuk sebab kepada syarikat berkenaan hari ini.
“ Bandar Pintar atau ‘Smart City’ bermakna satu berubahan yang boleh memudahkan rakyat dan bukannya membuatkan rakyat keliru.
“Sebagai pihak bertanggungjawab menyediakan tempat letak kereta untuk kemudahan rakyat, kita (MPSP) tidak dapat menerima sebarang penjelasan,” ulasnya.
Difahamkan, sebanyak 647 petak tempat letak kereta di sekitar George Town dan 350 petak di Lorong Langsat serta Icon City di Seberang Perai terlibat dalam pelaksanaan fasa perintis Penang Smart Parking.
Oleh : SUNARTI YUSOFF
Gambar : NUR AMIRAH HUSNA RUSLAN
Firm apologises for delay in Android app download for smart parking project
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.